হোলির অনুষ্ঠানের মাঝে রাজকোটের আবাসনে ভয়াবহ আগুন, মৃত ৩

ওয়েব ডেস্ক: হোলির (Holi) আনন্দ মুহূর্তের মধ্যে মিলিয়ে গেল বিষাদে। শুক্রবার গুজরাতের রাজকোটে (Gujarat Rajkot) একটি আবাসনে ভয়াবহ আগুন (Rajkot Fire) লাগে। আগুন লেগে মৃত্যু হল অন্তত তিন জনের। এখনও ওই আবাসনের ভিতর প্রায় ৩০ জন আটকে রয়েছেন। দূর থেকে দেখা যাচ্ছে আগুনের লেলিহান শিখা। কালো ধোঁয়ায় ঢেকেছে গোটা এলাকা। আগুন নিয়ন্ত্রণের চেষ্টা করছে দমকল বাহিনী।

আরও পড়ুন: দোলের সকালে ভারতে ভূমিকম্প!

প্রাথমিক ভাবে জানা গিয়েছে, শুক্রবার ওই আবাসনে হোলির অনুষ্ঠান চলছিল। সেই সময় আবাসনের একাংশে আচমকা আগুন লেগে যায়। খবর দেওয়া হয় দমকলকে। ভিড় সরিয়ে আগুন নিয়ন্ত্রণে আনার চেষ্টা শুরু করে দমকলবাহিনী। ঘটনাস্থলে পৌঁছেছে দমকল। আগুনের উৎপত্তিস্থল আবাসনের সাততলা। তার পর অন্য অংশেও আগুন দ্রুত ছড়িয়ে পড়ে। আবাসনের ভিতরে আটকে পড়়া বাসিন্দাদের উদ্ধার করার চেষ্টা চলছে। তবে কী কারণে ওই বহুতল আবাসনে আগুন লেগেছে, তা এখনও স্পষ্ট নয়।

অন্য খবর দেখুন